CELEX: 62020CN0435
Language: fi
Date: 2020-09-16 00:00:00
Title: Asia C-435/20: Ennakkoratkaisupyyntö, jonka Schleswig-Holsteinisches Verwaltungsgericht (Saksa) on esittänyt 16.9.2020 – C v. Saksan liittotasavalta

14.12.2020   
            
            
               FI
            
            
               Euroopan unionin virallinen lehti
            
            
               C 433/20
            
         
      Ennakkoratkaisupyyntö, jonka Schleswig-Holsteinisches Verwaltungsgericht (Saksa) on esittänyt 16.9.2020 – C v. Saksan liittotasavalta
      (Asia C-435/20)
      (2020/C 433/24)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Schleswig-Holsteinisches Verwaltungsgericht
      
         Pääasian asianosaiset
      
      
         Kantaja: C
      
         Vastaaja: Saksan liittotasavalta
      
         Ennakkoratkaisukysymykset
      
      
                  1)
               
               
                  Onko kansallinen oikeussääntö, jonka mukaan kansainvälistä suojelua koskeva hakemus on jätettävä tutkimatta myöhempänä hakemuksena, yhteensopiva direktiivin 2013/32/EU (1) 33 artiklan 2 kohdan d alakohdan ja 2 kohdan q alakohdan kanssa, jos ensimmäinen, hakemuksen hylkäämiseen johtanut turvapaikkamenettely käytiin jossain toisessa Euroopan unionin jäsenvaltiossa?
               
            
                  2)
               
               
                  Mikäli ensimmäiseen kysymykseen vastataan myöntävästi: Onko kansallinen oikeussääntö, jonka mukaan kansainvälistä suojelua koskeva hakemus on jätettävä tutkimatta myöhempänä hakemuksena, yhteensopiva direktiivin 2013/32/EU 33 artiklan 2 kohdan d alakohdan ja 2 kohdan q alakohdan kanssa myös silloin, jos ensimmäistä, hakemuksen hylkäämiseen johtanutta turvapaikkamenettelyä ei käyty missään Euroopan unionin jäsenvaltiossa vaan Sveitsissä?
               
            
                  3)
               
               
                  Mikäli toiseen kysymykseen vastataan kieltävästi: Onko kansallinen oikeussääntö, jonka nojalla turvapaikkahakemus on jätettävä tutkimatta, jos kyseessä on myöhempi hakemus, ilman että erotettaisiin toisistaan pakolaisasema ja toissijainen suojeluasema, yhteensopiva direktiivin 2013/32/EU 33 artiklan 2 kohdan [d alakohdan] kanssa?
               
            
         (1)  Kansainvälisen suojelun myöntämistä tai poistamista koskevista yhteisistä menettelyistä 26.6.2013 annettu Euroopan parlamentin ja neuvoston direktiivi 2013/32/EU (EUVL 2013, L 180, s. 60).